Suchinthana/ta-wikipedia huggingface dataset:
முகசெயலி

முகசெயலி (FaceApp)என்பது திறன்பேசிகளில் பயன்படுத்தப்படும் ஒரு செயலி ஆகும். ஆண்ட்ராய்டு மற்றும் ஐஓஎஸ் இயங்குதளங்களில் பயன்படுத்தப்படும் இந்தச் செயலி  வயர்லஸ் லேப் எனும் உருசிய நிறுவனத்தால் உருவாக்கப்பட்டது. செயற்கை அறிவுத்திறன் மூலமாக புகைப்படங்களை சிரிப்பது போலவும், இளமையாக அல்லது முதுமையாகவோ மற்றும் பாலினங்களை மாற்றம் செய்யவும் இயலும்.

வசதிகள் 
முகசெயலி செயலியானது சனவரி 2017 இல் ஐஓஎஸ் இயங்குதளத்திலும் பெப்ரவரி 2017 இல் ஆண்ட்ராய்டு இயங்குதளத்திலும் செயல்பாட்டிற்கு வந்தது. இதில் உள்ள பல இடப்புகளின் மூலமாக புகைப்படங்களில் சிரிப்பு, முடியின் வண்ணத்தினை மாற்றுதல், சிகை அலங்காரம், கண்ணாடி அணிவது, மீசை, தாடி மற்றும் வயதினைக் குறைப்பது அல்லது கூட்டுவது போன்ற பல மாற்றங்களைச் செய்ய இயலும். பச்சை குத்துதல், நிறச்சரிவு, மங்கலாக்குதல் போன்ற வடிகட்டுகளையும் செய்ய இயலும்.

இவற்றையும் காண்க 
 முகநூல்

மேற்கோள்கள்

வெளியிணைப்புகள் 
 Official website

ஆண்ட்ராய்டு மென்பொருட்கள்
ஐஓஎஸ் மென்பொருட்கள்
பல்லியக்குதள தனியுடைமை மென்பொருட்கள்
சமூக ஊடகங்கள்
செயலிகள்
கருத்துக்களை பதிவு செய்

கருத்துக்களை பதிவு செய் இப்படம் அனைவரும் எளிதில் புரிந்துகொள்ளகூடிய  பெண்களின் விழிப்புணர்வு பற்றிய திகில் தமிழ்த் திரைப்படம் ஆகும். இப்படத்தைத்  ராகுல் பரம ஹம்சா இயக்கியுள்ளார். படத் தயாரிப்பாளர் ஆர்.பி.எம் சினிமாஸ். இப்படத்தில் இலட்சிய நடிகர் என்று போற்றப்படும் பழம் பெரும் நடிகர் எஸ்.எஸ்.ஆரின் பேரன் எஸ். எஸ். ஆர். ஆரியன் நாயகனாகவும், உபசனா ஆர்.சி. கதாநாயகியாகவும் நடித்துள்ளார்கள். இப்படத்திற்காக கணேஷ் ராகவேந்திரா இசை அமைத்துள்ளார்.

மேற்கோள்கள்

2019 தமிழ்த் திரைப்படங்கள்
இந்தியத் தமிழ்த் திரைப்படங்கள்
பியூட்டனோன்

பியூட்டனோன் (Butanone), மெதில் எதில்கீட்டோன் (எம்இகே), எனவும் அழைக்கப்பட்ட, ஐயுபிஏசி யால் மெதில் எதில் கீட்டோன் என்ற பதம் நிராகரிக்கப்பட்டு எதில் மெதில் கீட்டோன் என்றழைக்கப் பரிந்துரைக்கப்பட்டுள்ள, இது CH3C(O)CH2CH3 என்ற மூலக்கூற்று வாய்ப்பாட்டை உடைய ஒரு கரிமச் சேர்மம் ஆகும். இந்த நிறமற்ற திரவ கீட்டோனானது ஒரு நுண்ணிய, இனிமையான புதினா அல்லது அசிட்டோன் போன்ற மணத்தினை உடையது. தொழில்முறையில் இது மிக அதிக அளவில் தயாரிக்கப்படுகிறது. இயற்கையில் இது மிகமிக நுண்ணிய அளவுகளில் கிடைக்கிறது. இது நீரில் கரையக்கூடியது மற்றும் தொழிற்துறையில் கரைப்பானாகப் பயன்படுகிறது.

தயாரிப்பு
பியூட்டனோனானது 2-பியூட்டனாலின் ஆக்சிசனேற்றத்தால் தயாரிக்கப்படலாம். 2-பியூட்டனாலின் ஐதரசன் நீக்கமானது தாமிரம் அல்லது துத்தநாகத்தை வினையூக்கியாகப் பயன்படுத்தி நடைபெறுகிறது:

CH3CH(OH)CH2CH3   →   CH3C(O)CH2CH3  +  H2

இச்சேர்மமானது தோராயமாக ஆண்டொன்றுக்கு 700 மில்லியன் கிலோகிராம் உற்பத்தி செய்யப்படுகிறது. மற்ற தொகுப்பு முறை தயாரிப்புகள் சோதித்துப் பார்க்கப்பட்டுள்ளன. ஆனால், நடைமுறைப்படுத்தப்படவில்லை. அவ்வாறான முறைகளில் 2-பியூட்டீனை வாக்கெர் ஆக்சிசனேற்றம் செய்வது மற்றும் ஐசோபியூட்டைல்பென்சீனை ஆக்சிசனேற்றம் செய்வது ஆகியவையும் அடங்கும். இம்முறைகள் அசிட்டோன் தயாரிப்பிற்காக பயன்படுத்தும் தொழில்முறை தயாரிப்புகளையொத்தவை.அசலான கியூமின் செயல்முறையில் பீனாலும், அசிட்டோனும் மட்டும் கிடக்கும் இதற்குப் பதிலாக இந்த முறையை பீனால், அசிட்டோன் மற்றும் பியூட்டனோன் கிடைப்பது போல் மாற்றியமைக்கலாம்.

பயன்பாடுகள்

ஒரு கரைப்பானாக 
பியூட்டனோன் ஒரு செயல்திறமிக்க பொதுவான காரைப்பானாகும்.மேலும், இயற்கை பிசின்கள், ரெசின்கள், செல்லுலோஸ் அசிட்டேட்டு மற்றும் நைட்ரோசெல்லுலோசு மேற்பூச்சுகள் ஆகிய செயல்முறைகளில் பயன்படுத்தப்படுகின்றன. இத்தகு காரணங்களுக்காக இது நெகிழிகள், பாரபின் மெழுகு, வார்னீஷ் , வண்ணப்பூச்சு நீக்கி, ஒட்டும் பொருள்கள் நீக்கி, தூய்மையாக்கிகள் போன்றவற்றின் தயாரிப்பிலும் பயன்படுகிறது. இது அசிட்டோனையொத்த கரைப்பான் பண்புகளைப் பெற்றுள்ளது. ஆனால், உயர் வெப்பநிலையில் கொதிப்பதோடு, குறிப்பிடத்தக்க அளவிற்கு குறைவான ஆவியாதல் வீதத்தைக் கொண்டுள்ளது. அசிட்டோனைப் போல் அல்லாமல், இது நீருடன் கொதிநிலை மாறாக் கலவையை உருவாக்குகிறது.

மேற்கோள்கள் 

கீட்டோன்கள்
கரிமச் சேர்மங்கள்
இனிப்பு மணம் கொண்ட இரசாயனங்கள்
பத்னிடாப்

பட்னிடாப் அல்லது பத்னிடாப் (Patnitop or Patni Top) இந்தியாவின் ஜம்மு காஷ்மீர் மாநிலத்தில், உதம்பூர் மாவட்டத்தில் அமைந்த மலைவாழிடமாகும். இவ்வூர் இமயமலையின் சிவாலிக் மலையில் ஜம்மு - ஸ்ரீநகர் தேசிய நெடுஞ்சாலை எண் 44-இன் மீது,  கடல்மட்டத்திலிருந்து 2024 மீட்டர் உயரத்தில் உள்ளது.

பட்னிடாப், ஜம்முக்கு வடக்கே - உதம்பூர் வழியாக ஸ்ரீநகர் செல்லும் தேசிய நெடுஞ்சாலையில் 112 கிமீ தொலைவில் உள்ளது. பட்னிடாப் நகரத்திற்க் அருகே செனாப் ஆறு பாய்கிறது.

செனானி-நஷ்ரி சுரங்கச்சாலை 

சிவாலிக் மலையில் 1,200 மீட்டர் உயரத்தில்  உள்ள பத்னிடாப் நகரத்தின் தெற்கில் 2 கிமீ தொலைவில்  உள்ள  செனானி  எனும் ஊரில் துவங்கும் 9.2 கிமீ நீளமுள்ள செனானி-நஷ்ரி சுரங்கச்சாலை, பத்னிடாப் நகரத்தின் வடக்கில் உள்ள  நஷ்ரி  எனும் கிராமத்தில்  முடிகிறது.

இதனையும் காண்க
 ஜவகர் சுரங்கச் சாலை
 பனிஹால்-காசிகுண்ட் சுரங்கச்சாலை
 செனானி-நஷ்ரி சுரங்கச்சாலை
 பீர் பாஞ்சால் சுரங்க இருப்புப்பாதை

மேற்கோள்கள்

வெளி இணைப்புகள்
 Patnitop Development Authority, Official website
 Vardaan Resort PatniTop, Patnitop Hotel
 PatniTop Attractions
 Trekking in PatniTop by INDITRAMP 

ஜம்மு காஷ்மீர் மாநிலத்திலுள்ள ஊர்களும் நகரங்களும்
இந்தியாவில் உள்ள மலை வாழிடங்கள்
அதிக வருமானம் ஈட்டிய திரைப்படங்களின் பட்டியல்

இது அதிக வசூல் செய்த உலக திரைப்படங்களின் பட்டியலாகும்.

அதிக வசூல் செய்த படங்கள்

அதிக வசூல் செய்த படங்கள் (பணவீக்கத்தின் படி சரிசெய்யப்பட்டுள்ளன)

குறிப்புகள்

மேற்கோள்கள்

வெளி இணைப்புகள் 
 பாக்ஸ் ஆபிஸ் மோஜோவில் உலகளவில் பாக்ஸ் ஆபிஸ் வசூல் 
 அனைத்து காலத்திற்குமான அதிகபட்ச உலகளவில் திரைப்படங்கள் வசூலில் மணிக்கு எண்கள் 
 பாக்ஸ் ஆபிஸ் அனைத்து காலத்திற்குமான சிறந்த 100 பிலிம்ஸ் மணிக்கு Filmsite.org 

உலக திரைப்படங்களின் பட்டியல்
பார்டர்-கவாஸ்கர் கிண்ணம்

பார்டர்-கவாஸ்கர் கிண்ணம் (Border-Gavaskar Trophy) என்பது இந்தியா மற்றும் ஆஸ்திரேலியா அணிகளுக்கிடையே  விளையாடப்படும் தேர்வுத் துடுப்பாட்டத் தொடர் ஆகும். இது ஐசிசியின் எதிர்கால சுற்றுப்பயண திட்டம் மூலம் பல்வேறு காலக்கட்டங்களில் நடைபெற்று வருகிறது. ஒருவேளை தொடர் முடிவு எட்டப்படாமல் நிறைவடைந்தால், முன்பு கிண்ணத்தை வைத்திருக்கும் அணி அதைத் தக்கவைத்துக் கொள்ளும்.

இந்த தொடருக்கு ஆஸ்திரேலியாவின் ஆலன் பார்டர் மற்றும் இந்தியாவின் சுனில் கவாஸ்கர் ஆகியோரின் பெயர்கள் வைக்கப்பட்டுள்ளது. இருவரும் தங்கள் துடுப்பாட்ட வாழ்க்கையில் 10,000 தேர்வுத் துடுப்பாட்ட ஓட்டங்களை அடித்த முதல் 2 தேர்வுத் துடுப்பாட்ட வீரர்கள் ஆவர்.  அந்தந்த அணிகளின் முன்னாள் அணித் தலைவர்களான இருவரும் தேர்வுத் துடுப்பாட்டத்தில் அதிக ஓட்டங்கள் எடுத்து உலக சாதனை படைத்தவர்கள் ஆவர்.

தேர்வுத் தொடர்கள்

மேற்கோள்கள்

துடுப்பாட்டப் போட்டித் தொடர்கள்
ஆத்திரேலியாவில் விளையாட்டு
இந்தியாவில் துடுப்பாட்டம்
பி. எஸ். ஜி. ஆர். கிருஷ்ணம்மாள் மகளிர் கல்லூரி

பி. எஸ். ஜி. ஆர். கிருஷ்ணம்மாள் மகளிர் கல்லூரி (PSGR Krishnammal College for Women) என்பது தமிழ்நாட்டின், கோயம்புத்தூர் மாவட்டம், பீளமேட்டில் அமைந்துள்ள ஒரு கல்லூரி ஆகும். இது 1963 ஆம் ஆண்டில் நிறுவப்பட்டது. இந்தக் கல்லூரி பாரதியார் பல்கலைக்கழகத்துடன் இணைவு பெற்றது ஆகும்.  இக்கல்லூரியில் கலை, வணிகவியல், அறிவியல் ஆகிய துறைகளில் பல்வேறு பட்டப் படிப்புகள் வழங்கப்படுகிறது.

துறைகள்

அறிவியல் 

 இயற்பியல் 
 வேதியியல் 
 கணிதம் 
 கணினி அறிவியல் 
 தாவரவியல் 
 விலங்கியல்

கலை மற்றும் வணிகவியல் 

 தமிழ் 
 ஆங்கிலம் 
 வரலாறு 
 பொருளியல் 
 வணிகவியல்

அங்கீகாரம் 
இக்கல்லூரியை பல்கலைக்கழக மானிய ஆணையம் (யுஜிசி) அங்கீகரித்துள்ளது.

குறிப்புகள்

வெளி இணைப்புகள் 

  
பாரதியார் பல்கலைக்கழக இணைவுக்கல்லூரிகள்
கோயம்புத்தூர் மாவட்டக் கலை மற்றும் அறிவியல் கல்லூரிகள்
கோயம்புத்தூர் மாவட்டத்திலுள்ள மகளிர் பல்கலைக்கழகங்களும் கல்லூரிகளும்
ஆறுமுகம் பிள்ளை சீதை அம்மாள் கல்லூரி

ஆறுமுகம் பிள்ளை சீதை அம்மாள் கல்லூரி (Arumugam Pillai Seethai Ammal College) என்பது தமிழ்நாட்டின், சிவகங்கை மாவட்டம், திருப்பத்தூரில் அமைந்துள்ள ஒரு கல்லூரி ஆகும். இது 1965 ஆம் ஆண்டில் நிறுவப்பட்டது. இந்த கல்லூரி அழகப்பா பல்கலைக்கழகத்துடன் இணைவுபெற்றது.  இந்த கல்லூரியானது கலை, வணிகவியல், அறிவியல் ஆகிய துறைகளில் பல்வேறு படிப்புகளை வழங்குகிறது.

துறைகள்

அறிவியல் 
 இயற்பியல் 
 வேதியியல் 
 கணிதம் 
 தாவரவியல் 
 விலங்கியல் 
 கணினி அறிவியல் 
 தகவல் தொழில்நுட்பம்

கலை மற்றும் வணிகவியல் 
 தமிழ் 
 ஆங்கிலம் 
 வரலாறு 
 பொருளியல் 
 வணிக மேலாண்மை 
 வணிகவியல்

அங்கீகாரம் 
கல்லூரியை பல்கலைக்கழக மானியக் குழு  (யுஜிசி) அங்கீகரித்துள்ளது.

மேலும் காண்க 
 இந்தியாவில் கல்வி 
 இந்தியாவில் படிப்பறிவு 
 தமிழ்நாடு உயர் கல்வி நிறுவனங்களின் பட்டியல்

குறிப்புகள்

வெளி இணைப்புகள் 
  

அழகப்பா பல்கலைக்கழக இணைவுக்கல்லூரிகள்
சிவகங்கை மாவட்டத்திலுள்ள தனியார் கலைக் கல்லூரிகள்
இதயா மகளிர் கல்லூரி, சருகணி

இதயா மகளிர் கல்லூரி, சருகணி (Idhaya College for Women, Sarungani) என்பது தமிழ்நாட்டின்  சிவகங்கை மாவட்டம், சருகணியில் அமைந்துள்ள ஒரு கல்லூரி ஆகும். இது 1996 ஆம் ஆண்டில் நிறுவப்பட்டது. இந்த கல்லூரி காரைக்குடி அழகப்பா பல்கலைக்கழகத்துடன் இணைவுபெற்றுள்ளது.  இந்த கல்லூரியானது கலை, வணிகவியல் அறிவியல் ஆகிய துறைகளில் பல்வேறு படிப்புகளை வழங்குகிறது.

அங்கீகாரம் 
இக்கல்லூரியை பல்கலைக்கழக மானியக் குழு (யுஜிசி) அங்கீகரித்துள்ளது.

மேலும் காண்க 

 இந்தியாவில் கல்வி 
 இந்தியாவில் படிப்பறிவு 
 சிவகங்கை மாவட்டத்திலுள்ள கல்வி நிலையங்கள் 
 தமிழ்நாடு உயர் கல்வி நிறுவனங்களின் பட்டியல்

குறிப்புகள்

வெளி இணைப்புகள் 

  

அழகப்பா பல்கலைக்கழக இணைவுக்கல்லூரிகள்
சிவகங்கை மாவட்டத்திலுள்ள தனியார் கலைக் கல்லூரிகள்
தமிழ்நாட்டிலுள்ள மகளிர் பல்கலைக்கழகங்களும் கல்லூரிகளும்
சையது ஷாநவாஸ் உசைன்

சையது ஷாநவாஸ் உசைன் (Syed Shahnawaz Hussain) () இந்திய அரசியல்வாதியும், பாரதிய ஜனதா கட்சியின் தேசிய செய்தி தொடர்பாளராகவும், இந்திய அரசின் அடல் பிகாரி வாஜ்பாய் அமைச்சரவையில் ஜவுளித்துறை அமைச்சராகவும் இருந்தவர்.

அரசியல்
இவர் 1999, 2004 மற்றும் 2009-ஆம் ஆண்டுகளில் நடைபெற்ற மக்களவைத் தேர்தல்களில் வென்று இந்திய மக்களவை உறுப்பினர் ஆனவர். 1999-இல் இராஜங்க அமைச்சரானார். 2001-இல் தனிப்பொறுப்புடன் கூடிய இராஜங்க அமைச்சரானர். 2003-2004 முடிய காபினெட் தகுதியுடன் ஜவுளித்துறை அமைச்சராக பிரதம அமைச்சர் அடல் பிகாரி வாஜ்பாய் அமைச்சரவையில் பணியாற்றினார்.

மேற்கோள்கள்

வெளி இணைப்புகள்

1968 பிறப்புகள்
பாரதிய ஜனதா கட்சி அரசியல்வாதிகள்
இந்திய அரசியல்வாதிகள்
13வது மக்களவை உறுப்பினர்கள்
14வது மக்களவை உறுப்பினர்கள்
15வது மக்களவை உறுப்பினர்கள்
கார்லோ அகுடிஸ்

கார்லோ அகுடிஸ் (3 மே 1991 - 12 அக்டோபர் 2006) என்பவர் ஒரு இத்தாலிய கத்தோலிக்கர் ஆவார். உலகெங்கிலும் நடந்த நற்கருணை அற்புதங்களை தான் லுகேமியாவால் இறப்பதற்கு சில மாதங்களுக்கு முன் உருவாக்கிய ஒரு இணையதளத்தில் ஆவணப்படுத்தியதற்காக இவர் பெரிதும் அறியப்படுகின்றார். இவர் தனது வாழ்வில் நோயின் துன்பங்களுக்கு நடுவே காட்டிய மகிழ்ச்சிக்காகவும், கணினி திறன்களுக்காகவும், நற்கருணை மீதான ஆழ்ந்த பக்திக்காகவும் மிகவும் அறியப்படுகின்றார். இந்த பக்தியே இவரது வாழ்க்கையின் முக்கிய கருப்பொருளாக மாறியது.

இவர் இறந்தபின்னர் இவருக்கு புனிதர் பட்டமளிப்புக்கான அதிகாரப்பூர்வமான நடவடிக்கைகள் 2013 இல் தொடங்கின. திருத்தந்தை பிரான்சிசு இவருக்கு 5 ஜூலை 2018 அன்று வணக்கத்திற்குரியவர் பட்டமளித்தார்.

2020 ஆம் ஆண்டு, அக்டோபர் 10ஆம் நாள் கார்லோ அகுடிசுக்கு அருளாளர் (முத்திப் பேறு பெற்றவர்) பட்டம் அசிசி நகரில் வழங்கப்பட்டது. அந்நிகழ்ச்சிக்குத் தலைமை தாங்க கர்தினால் அகுஸ்தீனோ வில்லீனி என்பவரைத் திருத்தந்தை பிரான்சிசு தம் பதிலாளாக அனுப்பியிருந்தார்.

மேற்கோள்கள் 

1991 பிறப்புகள்
2006 இறப்புகள்
இத்தாலியர்
புற்றுநோயால் இறந்தவர்கள்
அருளாளர் பட்டம் பெற்றவர்கள்
கரூர் அரசு மருத்துவக் கல்லூரி

கரூர் மருத்துவக் கல்லூரி இந்தியாவின் தமிழ்நாட்டில் கரூரில் அமைந்துள்ள ஒரு மருத்துவக் கல்லூரி ஆகும். இது சென்னையில் அமைந்துள்ள டாக்டர். எம்.ஜி.ஆர் மருத்துவப் பல்கலைகழகத்தின் கீழ் இயங்கிக் கொண்டிருக்கிறது.

வரலாறு
2014 ஆம் ஆண்டு தமிழக முதலமைச்சராக இருந்த ஜெ. ஜெயலலிதா சட்டப்பேரவையில் கரூர், காந்தி கிராமத்தில் மருத்துவக் கல்லூரி அமைக்கப்படும் என்று அறிவித்தார். இதன் அடிப்படையில் 17.45 ஏக்கர் நிலம் தேர்வு செய்யப்பட்டடு 2018 ஆம் ஆண்டு கல்லூரி கட்டும் பணி துவக்கப்பட்டது. 150 மாணவர்கள் பயிலக்கூடிய வகையிலும், 820 படுக்கைகள் கொண்ட மருத்தவமனையும் கூடியதாக கல்லூரி உருவாக்கப்பட்டது. இதையடுத்து கரூர் மருத்துவக் கல்லூரியானது 2019ஆம் ஆண்டு  தமிழக முதலமைச்சரால் திறந்து வைக்கப்பட்டது.

இக்கல்லூரி வளாகத்தில் இயல்கூடம், நிர்வாகக் கட்டிடம், மாணவ, மாணவியர் விடுதி, கல்லூரி முதல்வர் குடியிருப்பு, மருத்துவ ஆசிரியர் குடியிருப்பு, செவிலியர் தங்கும் விடுதி, உறைவிட மற்றும் உதவி உறைவிட மருத்துவ அலுவலர், மருத்துவ மண்காணிப்பாளர் மற்றும் செவிலியர் கண்காணிப்பாளர் குடியிருப்புகள் போன்றவை கட்டப்பட்டுள்ளன.

இம்மருத்துவ கல்லூரியானது தமிழகத்தின் 23வது மருத்துவ கல்லூரி ஆகும்.

மேற்கோள்கள் 

தமிழ்நாட்டு மருத்துவக் கல்லூரிகள்
கரூர் மாவட்ட பல்கலைக்கழகங்களும் கல்லூரிகளும்
லித்தர் ஆறு

லித்தர் ஆறு (Lidder river or Liddar river), இந்தியாவின் சம்மு காசுமீர் மாநிலத்தில் பாயும் ஓர் ஆறு ஆகும். 73 கிலோமீட்டர் நீளம் கொண்ட லித்தர் ஆறு காசுமீர் பகுதியில் உள்ளது. கோல்கோய் பனியாற்றில் உற்பத்தியாகும் இது 1615 மீட்டர் உயரத்தில் மீர்குந்த் கானாபால் என்னுமிடத்தில், சீலம் ஆற்றில் கலக்கிறது.

புவியியல் 

சம்மு காசுமீரின் காந்தர்பல் மாவட்டத்தில் அமைந்த மலை வாழிடமான சோன்மார்க்கின் அருகிலுள்ள கோல்கோய் பனியாற்றில் இவ்வாறு உற்பத்தியாகி லித்தர் சமவெளியை உருவாக்குகிறது. அனந்தநாக் மாவட்டத்தில் இருக்கும் சுற்றுலாத் தலமான அரு பிரதேசத்தின் லித்தர்வாத் சமவெளியில் ஆல்பைன் புல்வெளிகள் வழியாக தெற்கு நோக்கி ஓடுகிறது.  இதனால்தான் இந்த ஆற்றின் பெயர் லித்தர் ஆறு என அழைக்கப்பட்டது. இது பகல்காமை அடைவதற்கு முன்பு 30 கிலோமீட்டர் (19 மைல்) பரப்பளவை உள்ளடக்கி ஓடுகிறது. சேசுநாக் ஏரியிலிருந்து தோன்றும் கிழக்கு லித்தர்  ஆற்றின் முக்கிய துணை நதியாக கருதப்படும் இது பின்னர் இங்கிருந்து மேற்கு நோக்கி பாய்ந்து அனந்தநாக்கிற்கு அருகில் உள்ள மிர்குந்த் கனபாலில் படிக நீலநிறமான நீரோடு சீலம் நதியை சென்றடைகிறது. லித்தர் சமவெளியின் மையத்தில் பகல்காம் அமைந்துள்ளது..

பொருளாதாரப் பயன் 

லித்தர் ஆற்றின் நீர் முக்கியமாக நீர்ப்பாசன  நோக்கத்திற்காக வெவ்வேறு கால்வாய்கள் வழியாகவும், நீர் சுத்திகரிப்பு நிலையங்கள் வழியாகவும் பயன்படுத்தப்படுகிறது. ஆற்றில் பல்வேறு வகையான மீன்கள் உள்ளன.  மேலும் ஆற்றின் கரையில் மீன்வளர்ப்பு மையம் ஒன்றும் கட்டப்பட்டுள்ளது. லிடர் ஆற்றில் காணப்படும் முக்கிய வகை மீன்கள் சில லித்தர் ஆற்றில் காணப்படுகின்றன.

மேற்கோள்கள்

புற இணைப்புகள் 

ஜம்மு காஷ்மீர் ஆறுகள்
அனந்தநாக் மாவட்டம்
ஆ. பத்மநாபன்

ஆ. பத்மநாபன் (பிறப்பு 14-12-1928)  இந்திய ஆட்சிப்பணியாளருள் ஒருவர். மிசோரம் மாநிலத்தின் ஆளுநராகப் பதவிவகித்தவர். தமிழ்நாட்டுக்குத் தலைமைச் செயலாளராகப் பணியாற்றியவர்.  தொடக்கப்பள்ளி ஆசிரியர் ஆனந்தம் என்பவருக்கு 14-12-1928ஆம் நாள் பிறந்தவர். உடன்பிறந்தவர்கள் அறுவர். இவர் சென்னை பச்சையப்பன் கல்லூரியில் பயின்று கலைஇளவர், கலைமுதுவர் பட்டம் பெற்றவர். இந்திய ஆட்சிப்பணித் தேர்வில் தேர்ச்சியடைந்த முதல் தலித் இவரே ஆவார்.  1940களில் முனைவர் அம்பேத்கர் சென்னைக்கு வந்திருந்தபொழுது அவரை மாணவராக இருந்த ஆ. பத்மநாபன் உரையாடியுள்ளார்.

ஆற்றிய பணிகள் 
இவர் இந்திய ஆட்சிப்பணியாளராக 1956 மே 1ஆம் நாள் 1988 சூன் 30ஆம் நாள் வரை 32 ஆண்டுகள் பல்வேறு நிலைகளில் பணியாற்றினார். அவற்றுள் சில:
 சார் ஆட்சியராக சேரன்மாதேவி., திருச்சி ஆகிய இடங்களில் பணியாற்றினார்.
 சேலம் மாவட்ட ஆட்சியராக 8-5-1963ஆம் நாள் முதல் 12-4-1965ஆம் நாள் வரை பணியாற்றினார். and 
 தமிழ்நாட்டரசின் தொழிலாளர் மற்றும் பயிற்சித்துறையின் இயக்குநராக 03.09.1968ஆம் நாள் முதல் 05.07.1969  வரை பணியாற்றினார்.
 தமிழ்நாடு அரசு தொழில்வளர்ச்சிக் கழகத்திற்குத் (TIDCO) தலைவராகப் பணியாற்றினார். அப்பொழுது அந்நிறுவனத்தை ஸ்பிக்கின் பங்குதாராக மாற்றினார். 
 தமிழ்நாடு அரசு தொழில் முன்னேற்றக் கழகத் (SIPCOT) தலைவராகப் பணியாற்றினார். அப்பொழுது ஓசூர் உள்ளிட்ட பல இடங்களில் தொழிற்பேட்டைகள் உருவாகக் காரணமாக இருந்தார்.
 தமிழ்நாடு தலைமைச்செயலாளர்

ஆளுநர் 
ஆ. பத்மநாபன் 1998 மே 2ஆம் நாள் முதல் 2000 நவம்பர் 30ஆம் நாள் வரை மிசோரம் மாநில ஆளுநராகப் பதவிவகித்தார்.

எழுத்தாளர் 
இவர் பல்வேறு நூல்களை தமிழ், ஆங்கிலம் ஆகிய இருமொழிகளிலும் எழுதியிருக்கிறார். அவற்றுள் சில:

வகித்த பொறுப்புகள் 
 பகுத்தறிவாளர் கழகத்தில் துணைத்தலைவராகப் பொறுப்புவகித்தார்.
 1989 ஏப்ரல் 17ஆம் நாள் முதல் 1993 திசம்பர் 13ஆம் நாள் வரை ஒன்றிய அரசுப்பணியாளர் தேர்வாணையத்தில் (UPSC) உறுப்பினராகப் பொறுப்புவகித்தார். 
 புதுதில்லியிலுள்ள கல்வி மேன்மைக்கும் அணுக்கலுக்குமான நிறுவ (Foundation For Academic Excellence and Access - FAEA) ஆட்சிக்குழு உறுப்பினர். 
 தமிழ்நாட்டில் குடியரசுத்தலைவர் ஆட்சி நடைபெற்ற பொழுது 1988 சனவரி 30ஆம் நாள் முதல் 1989 சனவரி 27ஆம் நாள் வரை இவர் ஆளுநருக்கு ஆலோசகராகப் பொறுப்புவகித்தார்.

வாழ்க்கை வரலாறு
ஆ. பத்மநாபனின் வாழ்க்கை வரலாற்றை பசுபதி தனராஜ் என்பவர் தொகுத்து "ஆ.பத்மநாபன் -ஆளுமையின் அரிய பரிமாணம்" என்னும் நூலாக வெளியிட்டுள்ளார்.

அவர் வாழ்க்கை 

அவர் எழுதிய நூல்

மேற்கோள்கள் 

இந்திய ஆட்சிப் பணி அலுவலர்கள்
வாழும் நபர்கள்
1928 பிறப்புகள்
புதுக்கோட்டை ஜெ. ஜெ. கலை அறிவியல் கல்லூரி

புதுக்கோட்டை ஜெ. ஜெ. கலை அறிவியல் கல்லூரி (J.J. College of Arts and Science) இந்தியாவின்  தமிழ்நாடு மாநிலம் புதுக்கோட்டை மாவட்டம் திருமயம் வட்டம் சிவபுரம் என்னும் இடத்தில் அமைந்துள்ளது. புதுக்கோட்டையில் இருந்து மதுரை செல்லும் சாலையில் 7 கி.மீ தொலைவில் பிரதான சாலையில் அமைந்துள்ளது. 1994 ஆம் ஆண்டு சனவரி மாதம் 17 ஆம் நாள் அன்றைய தமிழக அரசின் கல்வி அமைச்சர் க. பொன்னுசாமியால் தொடங்கி வைக்கப்பட்டது. திருச்சி பாரதிதாசன் பல்கலைக்கழகத்தின் ஆளுகையின்கீழ் செயல்படுகிறது. கல்லூரியில் கலை, வணிகம் மற்றும் அறிவியல் படிப்புகள் கற்பிக்கப்படுகின்றன.

நிர்வாகம் 
கற்பக விநாயகா அறக்கட்டளை மூலம் ஜெ. ஜெ. கலை மற்றும் அறிவியல் கல்லூரி நிர்வகிக்கப்பட்டு வருகிறது. கல்லூரியினை நிறுவியவர் சே. இரகுபதி ஆவார். இவர் முன்னாள் தமிழக வீட்டுவசதித்துறை மற்றும் நகர்ப்புற அமைச்சராகவும், திருமயம் சட்டமன்றத் தொகுதி உறுப்பினராகவும் உள்ளார். முன்னாள் மத்திய இணை அமைச்சராகவும் இந்திய அரசாங்கத்தில் பதவி வகித்தார்.

கல்லூரியின் தரம் 
1994ஆம் ஆண்டில் தொடங்கப்பட்ட இக்கல்லூரி 2003ஆம் ஆண்டில் தேசிய மதிப்பீடு மற்றும் தரச்சான்று அவையினால்  தரக்குறியீட்டில் பி++ அங்கீகாரத்தை முதன்முதலில் பெற்றது. மீண்டும் 2009 மற்றும் 2015 ஆகிய ஆண்டுகளில் ஏ தரக்குறியீட்டை பெற்றது. 19.10.2012 முதல் தன்னாட்சி அதிகாரம் பெற்ற கல்லூரியாக புது தில்லி, பல்கலைக்கழக மானியக் குழு, திருச்சிராப்பள்ளி  பாரதிதாசன் பல்கலைக்கழகம் மூலமும் அங்கீகரிக்கப்பட்டு செயல்பட்டு வருகிறது.

கல்லூரி பாடப்பிரிவுகள் 
 இளங்கலை வகுப்புகள்
 முதுகலை வகுப்புகள்
 மேலாண்மை வகுப்புகள்
 ஆய்வியல் நிறைஞர் வகுப்புகள்
 முனைவர் பட்ட வகுப்புகள்

வளாகத்தில் உள்ள கல்வி நிறுவனங்கள்
 மத்தியக் கல்விப்பாடத்திட்டத்துடன் கூடிய பள்ளி
 மெட்ரிக் பாடத்திட்டத்துடன் கூடிய பள்ளி
 செவிலியர் கல்லூரி
 கலை மற்றும் அறிவியல் கல்லூரி
 பொறியியல் கல்லூரி

முக்கிய நிகழ்வுகள்
உயிரிதொழில்நுட்பவியல்  தொடர்பான தேசிய மாநாடும்  சமுதாயக் கல்லூரி துவக்கவிழாவும் இக் கல்லூரியில் நடைபெற்றன.

விளையாட்டு
கல்லூரியானது மண்டலங்களிடையிலான துடுப்பாட்டம்  மற்றும் கால்பந்து போன்ற விளையாட்டுகளில் பங்கேற்று விளையாடுகிறது. 2017 ஆம் ஆண்டில் இல் மூன்றாவது இடத்தைப் பிடித்தது.

மேற்கோள்கள்

வெளி இணைப்புகள் 
 http://jjc.kvet.in/

துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
பாரதிதாசன் பல்கலைக்கழக இணைவுக்கல்லூரிகள்
புதுக்கோட்டை மாவட்டத்திலுள்ள தனியார் கலைக் கல்லூரிகள்
இராஜா பொறியியல் மற்றும் தொழில்நுட்பக் கல்லூரி

இராஜா பொறியியல் கல்லூரி என்பது மதுரை, அருண் ராம்குமார் கல்வி அறக்கட்டளையால் நிறுவப்பட்ட இக்கல்லூரியானது 1995-96 கல்வியாண்டில் இருந்து அகில இந்திய தொழில்நுட்ப கல்வி கவுன்சில், புது தில்லி மற்றும் தமிழக அரசின் ஒப்புதலுடன் செயல்படத் தொடங்கியது. இக்கல்லூரி வளாகமானது அண்ணா பேருந்து நிலையத்திலிருந்து 6 கிலோ மீட்டர் தொலைவில், மதுரை- சிவகங்கை மாநில நெடுஞ்சாலையில் வீரபாஞ்சான் எனும் ஊருக்கு அருகில் அமைந்துள்ளது.

வசதிகள் 
 கட்டிடப் பொறியியல் ஆய்வகங்கள் 
 கணினி அறிவியல் ஆய்வகங்கள் 
 மின் மற்றும் மின்னணுவியல் ஆய்வகங்கள் 
 மின்னணுவியல் ஆய்வகங்கள் 
 இயந்திர ஆய்வகங்கள் 
 முதுகலைப் பொறியியல் / முதுகலை வணிக மேலாண்மை ஆய்வகங்கள் 
 மொழி ஆய்வகம் 
 நூலகம் 
 போக்குவரத்து வசதி 
 விடுதி 
 உணவகம் 
 இணையம் / வைஃபை 
 தொலைதொடர்பு (தொலைபேசி) 
 நகலகம்

வெளி இணைப்புகள் 
 கல்லூரி இணையதளம்

மேற்கோள்கள்

மதுரை மாவட்டத்திலுள்ள பொறியியல் கல்லூரிகள்
மார்கஸ் ஸ்டோய்னிஸ்

மார்கஸ் பீட்டர் ஸ்டோய்னிஸ் (பிறப்பு: ஆகஸ்ட் 16, 1989) ஒரு ஆஸ்திரேலிய கிரிக்கெட் வீரர் ஆவார். அவர் ஆஸ்திரேலிய தேசிய அணிக்காக வரையறுக்கப்பட்ட ஓவர் கிரிக்கெட்டில் விளையாடுகிறார் . அவர் மேற்கு ஆஸ்திரேலியா மற்றும் மெல்போர்ன் ஸ்டார் ஆகிய அணிகளுக்குக்காக உள்நாட்டில் ஒப்பந்தம் செய்யப்பட்டுள்ளார். இவர் முன்னர் பெர்த் ஸ்கார்ச்சர்ஸ் மற்றும் விக்டோரியா ஆகிய அணிகளுக்கும் விளையாடியுள்ளார்.

ஆரம்பகால வாழ்க்கை 
ஸ்டோய்னிஸ் பெர்த்தில் பிறந்தார், மேலும் 17 வயதிற்குட்பட்ட மற்றும் 19 வயதிற்குட்பட்ட மட்டத்தில் மேற்கு ஆஸ்திரேலியாவிற்க்காக கிரிக்கெட் விளையாடியுள்ளார். ஸ்டோனிஸ் 2008 ஐசிசி 19 வயதுக்குட்பட்ட உலகக் கோப்பையில் ஆஸ்திரேலிய 19 வயதுக்குட்பட்ட கிரிக்கெட் அணிக்காக விளையாடினார் . அடுத்த ஆண்டு, அவர் ஹாங்காங் சிக்ஸர்களில் ஆஸ்திரேலியாவைப் பிரதிநிதித்துவப்படுத்தினார்.

சர்வதேச போட்டி 
ஸ்டோய்னிஸ் அறிமுக டிவெண்டி 20 சர்வதேசப் போட்டியை இங்கிலாந்துக்கு எதிராக ஆகஸ்ட் 2015 31ல் விளையாடினார். இவர் ஒரு நாள் சர்வதேசபோட்டியில் 11 செப்டம்பர் 2015ல் அதே அணிக்கு எதிராக  அறிமுகமானார் வந்து  30 ஜனவரி 2017 அன்று தனது இரண்டாவது ஒருநாள் போட்டியை நியூசிலாந்து எதிராக விளையாடிய ஸ்டோய்னிஸ் பந்துவீச்சில் மூன்று விக்கெட்டுகள் மற்றும் பேட்டிங்கில் 146* ரன்கள் அடித்தார். ஆஸ்திரேலிய அணி தோல்வியுற்ற போதிலும் , ஸ்டோய்னிஸ் ஆட்ட நாயகன் விருது பெற்றார்.

குறிப்புகள் 

கென்ட் துடுப்பாட்டக்காரர்கள்
வாழும் நபர்கள்
ஆத்திரேலியத் துடுப்பாட்டக்காரர்கள்
1989 பிறப்புகள்
தமிழ்நாடு பல்தொழில்நுட்பக் கல்லூரி

தமிழ்நாடு பல்தொழில்நுட்பக் கல்லூரி (டி.என்.பி.டி.சி) (Tamil Nadu Polytechnic College, Madurai) என்பது இந்தியாவில், தமிழ்நாட்டின், மதுரையில் அமைந்துள்ள ஒரு தன்னாட்சி நிறுவனம் ஆகும். இது திராவிட பாலிடெக்னிக் என்ற பெயருடன் 1946 ஆம் ஆண்டு நிறுவப்பட்டது. இதனையடுத்து, இதன் பெயர் தமிழ்நாடு பல்தொழில்நுட்பக் கல்லூரி என மாற்றப்பட்டது. மாநில அரசால் இக்கல்லூரியில் தொழில்நுட்ப கல்விக்கான தனித் துறை 1957 ஆம் ஆண்டில் உருவாக்கப்பட்டது, மேலும் இந்தக் கல்லூரியானது தொழில்நுட்பக் கல்வி இயக்குநரகத்தின் கட்டுப்பாட்டின் கீழ் கொண்டு வரப்பட்டது. இந்நிறுவனம் 1979-1980 கல்வியாண்டில் தன்னாட்சி அந்தஸ்தைப் பெற்றது. இதுவே தமிழ்நாட்டின் முதல் பலதொழில்நுட்பக் கல்லூரி ஆகும்.

படிப்புகள் 
இது நிறுவனத்தால் மொத்தம் 7 பட்டையப் படிப்புகள் வழங்கப்படுகிறது. அவை பின்வருமாறு, 

 கட்டிடப் பொறியியல் பட்டயப் படிப்பு 
 மின் மற்றும் மின்னணுவியல் பொறியியல் பட்டையப் படிப்பு 
 இயந்திரப் பொறியியல் பட்டையப் படிப்பு 
 கணினி பொறியியல் பட்டையப் படிப்பு 
 இயந்திரப் பொறியியல் பட்டையப் படிப்பு * 
 நெகிழி தொழில்நுட்பத்தில் பட்டையப் படிப்பு * 
 பலபடிச் சேர்ம தொழில்நுட்பத்தில் பட்டையப் படிப்பு 

 5,6,7 தொழிலிடைக் கல்வித்திட்டப் படிப்புகள்.

சுழற்சிகள் 
கல்லூரியாது இரண்டு சுழற்சிகளில் (ஷிப்டுகள்)  பகுதிநேர பாடநெறியை வழங்குகிறது. 

 முதல் சுழற்சியில் ஏழு படிப்புகளும் உள்ளன. 
 இரண்டாவது சுழற்சியில் 1-4 படிப்புகள் உள்ளன. 
 பகுதிநேர படிப்பில் 1-3 படிப்புகள் உள்ளன. 
தமிழ்நாட்டு பொறியியல் கல்லூரிகள்
Coordinates on Wikidata
மதுரை மாவட்ட பல்கலைக்கழகங்களும் கல்லூரிகளும்
தமிழ்நாடு இறையியல் குருத்துவக் கல்லூரி

தமிழ்நாடு இறையியல் குருத்துவக் கல்லூரி ( டி.டி.எஸ் ) (Tamil Nadu Theological Seminary) என்பது தென்னிந்தியாவின், மதுரை, அரசரடியில் உள்ள தமிழ் தேவாலயங்களின் கிறிஸ்தவ குருத்துவக் கல்லூரி  ஆகும்.

இக்கல்லூரியானது செனட் செராம்பூர் கல்லூரி மற்றும் மதுரை காமராசர் பல்கலைக்கழகம் ஆகியவற்றுடன் இணைவுபெற்றுள்ளது. இக்கல்லூரியின் முதல்வர் ரெவ்.டி.ஆர். டேவிட் ராஜேந்திரன் ஆவார். இக்கல்லூரி துவங்கிய 50 வது ஆண்டு நாளை 28 அக்டோபர் 2018 அன்று கொண்டாடப்பட்டது.

வரலாறு 
1969 ஆம் ஆண்டு அக்டோபர் 29இல் தென்னிந்திய திருச்சபையின் திருமறையூர்  தமிழ்நாடு இறையியல் கல்லூரியும், தமிழ் சுவிடேச லுத்தரன் திருச்சபை மற்றும் தரங்கம்பாடியில் உள்ள குருசாலையும் இணைந்து மதுரை அரசரடியில் தமிழ்நாடு இறையியல் கல்லூரியைத்  துவக்கின.

குறிப்புகள்

வெளி இணைப்புகள் 

 முகநூல் பக்கம்

Coordinates on Wikidata
மதுரை மாவட்ட பல்கலைக்கழகங்களும் கல்லூரிகளும்
மதுரை காமராசர் பல்கலைக்கழக இணைவுக்கல்லூரிகள்
மதுவந்தி அருண்

மதுவந்தி அருண் என்பவர்  இந்தியக் கல்வி ஊக்குவிப்பாளரும், நடிகையும் ஆவார். இவர் காலிபர் கல்வி அறக்கட்டளையின் அறங்காவலர் குழு உறுப்பினராக உள்ளார். இவர் இந்தியப் பண்பாட்டு கொண்டாட்டத்தின் ஆதரவாளராக உள்ளார். இவர் சில, நாடகங்களுக்கு நடன இயக்குனரவகவும், இயக்குனராகவும் இருந்துள்ளார். 2009 சனவரியில், தி ரிட்ஸ் பேஷன் இதழின் “உமன் ஆப் தி இயர்” விருதுக்கு தேர்ந்தெடுக்கப்பட்ட பதினைந்து பெண்களில் இவரும் ஒருவர்.

தனிப்பட்ட வாழ்க்கை 
இவர் பிரபல நடிகரும் நாடக எழுத்தாளருமான  ஒய். ஜி மகேந்திரனின் மகளும், மூத்த நாடக எழுத்தாளர் ஒய். ஜி. பார்த்தசாரதி மற்றும் கல்வியாளர் ராஜலட்சுமி பார்த்தசாரதியின் பேத்தியும் ஆவார். திரைப்பட தயாரிப்பாளர் கே. பாலாஜி, நடிகை வைஜெயந்திமாலா, லதா ரஜினிகாந்த் ஆகியோர் அவரது உறவினர்கள். 2016 ஆம் ஆண்டில், இவர் ஒரு நடிகையாக தமிழ் திரையுலகில் அறிமுகமானார். ஜெமினி கணேசன் மற்றும் சாவித்திரியின் பேரன் வி. அருண்குமாரை மணந்தார், ஆனால் பின்னர் விவாகரத்து பெற்றார்

திரைப்பட வரலாறு

தொலைக்காட்சி தொடர்

குறிப்புகள் 

தமிழ்த் திரைப்பட நடிகைகள்
வாழும் நபர்கள்
தமிழ்நாட்டுப் பெண் கல்வியாளர்கள்
அதிக வசூல் செய்த தெலுங்குத் திரைப்படங்களின் பட்டியல்

அதிக வசூல் செய்த தெலுங்கு திரைப்படங்களின் பட்டியல் என்பது தெலுங்குத் திரைப்படத்துறையில் ஆந்திரப் பிரதேசம் மற்றும் தெலங்காணா மாநிலங்களில் பரவலாக பேசப்படும் தெலுங்கு மொழித் திரைப்படத்துறையில் அதிக வசூல் ஈட்டிய திரைப்படங்களின் பட்டியல் ஆகும்.

உலகளவில் அதிக வசூல் செய்த தெலுங்கு படங்கள்

அதிக வசூல் செய்த படங்கள் ஆண்டு வாரியாக

மேற்கோள்கள் 

தெலுங்கு திரைப்படங்களின் பட்டியல்
2019 இந்தியன் பிரிமீயர் லீக் புள்ளிவிவரங்கள்

இந்தியன் பிரீமியர் லீக்கின் 2019 சீசன், ஐபிஎல் 12 என்றும் அழைக்கப்படுகிறது, இது ஐபிஎல்லின் பன்னிரண்டாவது சீசன் ஆகும். இது தொழில்முறை ட்வென்டி 20 கிரிக்கெட் லீக் ஆகும். ஐபிஎல் 2007 ஆம் ஆண்டில் இந்திய கிரிக்கெட் கட்டுப்பாட்டு வாரியத்தால் (பிசிசிஐ) நிறுவப்பட்டது. இது 2019 இந்தியன் பிரீமியர் லீக்கிற்கான புள்ளிவிவரங்களின் பட்டியலாகும்.

பட்டியல் குறியீடு 
அணிகளின் குறியீடு

 (232/2) ஒரு அணி இரண்டு விக்கெட்டுகளுக்கு 232 ரன்கள் எடுத்தது. இதில் அந்த அணி வெற்றிகரமான ரன் சேஸ் செய்ததால் அல்லது ஓவர்கள் எதுவும் மிச்சமில்லாமலிருந்ததால் (அல்லது முடிந்தால்) இன்னிங்ஸ் மூடப்பட்டது என்பதைக் குறிக்கிறது.

பேட்டிங் குறியீடு

 (100) ஒரு பேட்ஸ்மேன் 100 ரன்கள் எடுத்து அவுட்டானார் என்பதைக் குறிக்கிறது. 
 (100 *) ஒரு பேட்ஸ்மேன் 100 ரன்கள் எடுத்தார் மற்றும் ஆட்டமிழக்கவில்லை என்பதைக் குறிக்கிறது.

அணிகளின் புள்ளிவிவரங்கள்

அதிகபட்ச அணி மொத்தம் 

 கடைசியாக புதுப்பிக்கப்பட்டது: 5 மே 2019

 ஆதாரம்: கிரிகின்ஃபோ

குறைந்த அணி மொத்தம் 
2019 இந்தியன் பிரீமியர் லீக்கில் 130 ரன்களுக்கு குறைவாக எடுத்த அணிகள். 

 கடைசியாக புதுப்பிக்கப்பட்டது: 5 மே 2019

ரன்கள் அடிப்படையில் அணிகளின் மிகப்பெரிய வெற்றி 

 கடைசியாக புதுப்பிக்கப்பட்டது: 5 மே 2019

 ஆதாரம்: கிரிகின்ஃபோ

லீக் அட்டவணை 

 நான்கு சிறந்த தரவரிசைப்படுத்தப்பட்ட அணிகள் பிளே ஆப் சுற்றுக்கு தகுதிப் பெற்றன.

தனிப்பட்ட புள்ளிவிவரம்

பேட்டிங்

அதிக ரன்கள் 

இந்த பிரிவில் முதல் பத்து வீரர்கள் பட்டியலிடப்பட்டுள்ளனர். 

 கடைசியாக புதுப்பிக்கப்பட்டது: 13 மே 2019

 ஆதாரம்: கிரிகின்ஃபோ

அதிகபட்ச தனிப்பட்ட ரண்கள் 

 கடைசியாக புதுப்பிக்கப்பட்டது: 13 மே 2019

 ஆதாரம்: கிரிகின்ஃபோ

அதிக ஐம்பதுகள் 

 கடைசியாக புதுப்பிக்கப்பட்டது: 14 மே 2019

 ஆதாரம்: கிரிகின்ஃபோ

அதிக முறை ரன் எடுக்காமல் ஆட்டமிழந்தவர்கள்

அதிக சிக்ஸர்கள்

பந்துவீச்சு

அதிக விக்கெட்டுகள் 

 கடைசியாக புதுப்பிக்கப்பட்டது: 12 மே 2019

 ஆதாரம்: கிரிகின்ஃபோ

ஹாட்ரிக்ஸின் பட்டியல்

ஃபீல்டிங்

அதிக கேட்சுகள் 

 கடைசியாக புதுப்பிக்கப்பட்டது: 29 ஏப்ரல் 2019

 ஆதாரம்: கிரிகின்ஃபோ

பார்ட்னர்ஷிப்

விக்கெட்டின் படி அதிக ரன்கள் எடுத்த பார்ட்னர்ஷிப் 

 கடைசியாக புதுப்பிக்கப்பட்டது: 13 மே 2019

 ஆதாரம்: கிரிகின்ஃபோ

குறிப்புகள் 

இந்தியன் பிரீமியர் லீக்
சிறீ காளீசுவரி கல்லூரி

ஶ்ரீ காளீஸ்வரி கல்லூரி (Sri Kaliswari College) என்பது இந்தியாவில் தமிழ்நாட்டின் விருதுநகர் மாவட்டம் சிவகாசியிலிருந்து விருதுநகர் செல்லும் நெடுஞ்சாலையில் சிவகாசியிலிருந்து சுமார் 7 கி.மீ. தொலைவில் அமைந்துள்ள சுயநிதி கலை அறிவியல் கல்லூரி ஆகும். 

ஶ்ரீ காளீஸ்வரி கல்லூரியானது சிவகாசி பட்டாசு தொழிலில் முன்னணியில் உள்ள, ஶ்ரீ காளீஸ்வரி குழுமத்தின் அறக்கட்டளையால் துவக்கப்பட்டது. கல்லூரி துவக்கிய புதிதில் அதாவது 2000-2001 ஆம் ஆண்டு காலக்கட்டத்தில் கல்லூரியானது மூன்று படிப்புகளுடன் சிவகாசி நகரில் தற்காலிகமாக இயங்கியது. மார்ச் 19, 2001 அன்று கல்லூரி புதிய வளாகத்திற்கு மாற்றப்பட்டது. 

2000-2001ஆம் ஆண்டில் வெறும் மூன்று படிப்புகளுடன் தொடங்கப்பட்ட இந்த கல்லூரியில் இப்போது 15 இளநிலைப்பட்டப்படிப்புகளும், 9 முதுநிலை படிப்புகளும், இரு ஆய்வுப் படிப்புகளும் வழங்கப்படுகிறது. இக்கல்லூரியானது மதுரை காமராஜ் பல்கலைக்கழகத்துடன் இணைவுபெற்றுள்ளது.

துறைகள்
 தமிழ்
 ஆங்கிலம்
 வணிகவியல்
 கணினி அறிவியல்
 இயற்பியல்
 வேதியியல்
 கணிதம்
 தாவரவியல்
 உயிர்த்தொழில்நுட்பவியல்
 தகவல் தொழில்நுட்பவியல்
 சுற்றுலா உணவக நிர்வாகம்
 வணிக நிர்வாகவியல்
 பெருநிறுவ செயான்மை

மேற்கோள்கள்

மதுரை காமராசர் பல்கலைக்கழக இணைவுக்கல்லூரிகள்
விருதுநகர் மாவட்டத்திலுள்ள தனியார் கலைக் கல்லூரிகள்
பனிஹால்-காசிகுண்ட் சுரங்கச்சாலை

பனிஹால்-காசிகுண்ட் சுரங்கச்சாலை (Banihal Qazigund Road Tunnel) இந்தியாவின் ஜம்மு காஷ்மீர் மாநிலத்தில், பீர் பாஞ்சல் மலைத்தொடரில் 1790 மீட்டர் உயரத்தில் அமைந்த பனிஹால் மற்றும் காசிகுண்ட் நகரங்களை இணைக்கும் 8.5 கிமீ நீளம் கொண்ட நான்கு வரிசைகளைக் கொண்ட இரு வழிச் சுரங்கப்பாதையாகும். இதனால் ஜம்மு - ஸ்ரீநகர் இடையே பயணிக்கும் தொலைவும், நேரம் சுருங்கும்.  இச்சுரங்கச் சாலைப் பணி ரூபாய் 2,100 கோடி மதிப்பீட்டில், 2011-இல் துவங்கி நடைபெற்று வருகிறது.

சுரங்கச் சாலை அமைப்பு
இதன் ஒவ்வொரு சாலைச் சுரங்கப்பாதையும் 7 மீட்டர் அகலமும், இரு வழிப்பாதையும் கொண்டது. பராமரிப்புப் பணிக்கும், அவசர காலத்தில் வெளியேறும் வகையில், இருவழிச் சுரங்கப்பாதையில், 500 மீட்டர் நீள இடைவெளியில், இரு சுரங்கச் சாலைகளும் ஒன்றுடன் ஒன்று இணைக்குமாறு வடிவமைக்கப்பட்டுள்ளது. சுரங்கச் சாலைகளில் வெளியேறும் புகை போன்ற மாசுக் காற்றினை வெளியேறுவதற்கும், தூய காற்று உட்புகுவதற்கும் ஏற்ப சுரங்கம் வடிவமைக்கப்பட்டுள்ளது. மேலும் சுரங்கப்பாதைகளை பாதுகாக்கவும், கண்காணிப்பதற்கும் நவீன கருவி வசதிகள் கொண்டது. இச்சுரங்கபாதையை பயன்படுத்துவதற்கு வாகன ஓட்டிகளிடமிருந்து கட்டணம் வசூலிக்கப்படும் என எதிர்பார்க்கப்படுகிறது.

சுரங்கச் சாலைப் பணியின் முன்னேற்றம்
மே 2016-இல் சுரங்கச் சாலைப்பணி 7.2 கிமீ தொலைவிற்கு குடையப்பட்டது.மே 2018-இல் முழு நீளத்திற்கும் மலையைக் குடையும் பணி முடிவடைந்துள்ளது.  பயணிகளின் பயன்பாட்டிற்கு இச்சுரங்கச் சாலை மார்ச் 2020-இல் திறக்கப்படும் எதிர்பார்க்கப்படுகிறது.

அமைவிடம்
சுரங்கச் சாலையின் தெற்குப் பகுதியின் வாயில்  பாகையிலும், வடக்குப் பகுதி  பாகையிலும் அமைந்துள்ளது.

இதனையும் காண்க
 ஜவகர் குகை
செனானி-நஷ்ரி சுரங்கச்சாலை
 சோஜி லா சுரங்கச்சாலை
 பீர் பாஞ்சால் சுரங்க இருப்புப்பாதை
 தேசிய நெடுஞ்சாலை 1எ (இந்தியா)
 ஜம்மு-பாரமுல்லா இருப்புப் பாதை

மேற்கோள்கள்

ஜம்மு காஷ்மீரில் போக்குவரத்து
இராம்பன் மாவட்டம்
அனந்தநாக் மாவட்டம்
ஐதராக்சி சிட்ரோனெல்லால்

ஐதராக்சி சிட்ரோனெல்லால் (hydroxycitronellal) என்பது C10H20O2 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். ஐயுபிஏசி முறையில் இதை 7-ஐதராக்சி-3,7-டைமெத்திலாக்டனால் என்று அழைப்பர். நறுமணப் பொருட்கள் செய்யும் தொழிலில் ஒரு மணம் வீசும் பொருளாக ஐதராக்சி சிட்ரோனெல்லால் பயன்படுத்தப்படுகிறது.

இதையும் காண்க 
சிட்ரோனெல்லால்

மேற்கோள்கள் 

நறுமணப் பொருட்கள்
ஆல்டிகைடுகள்
மூன்றாம் நிலை ஆல்ககால்கள்
ஒற்றை டெர்பீன்கள்
இனிப்பு மணம் கொண்ட இரசாயனங்கள்
அன்னை அசிரா மகளிர் கல்லூரி

அன்னை ஹாஜிரா பெண்கள் கல்லூரி (Annai Hajira Women's College) என்பது தமிழ்நாட்டின், திருநெல்வேலி மாவட்டம், மேலப்பாளையத்தில் அமைந்துள்ள ஒரு மகளிர் கல்லூரி ஆகும். இது 2004 ஆம் ஆண்டில் நிறுவப்பட்டது. இந்த கல்லூரி மனோன்மணியம் சுந்தரனார் பல்கலைக்கழகத்துடன் இணைவுபெற்றுள்ளது.  இந்த கல்லூரியானது கலை, வணிகவியல், அறிவியல் ஆகிய பல்வேறு படிப்புகளை வழங்குகிறது.

துறைகள்

அறிவியல் 

 இயற்பியல் 
 கணிதம் 
 கணினி அறிவியல்

கலை மற்றும் வணிகவியல் 

 ஆங்கிலம் 
 வணிகவியல்

அங்கீகாரம் 
இக்கல்லூரியை பல்கலைக்கழக மானியக் குழு (யுஜிசி) அங்கீகரித்துள்ளது.

மேலும் காண்க 

 இந்தியாவில் கல்வி 
 இந்தியாவில் படிப்பறிவு 
 திருநெல்வேலி மாவட்டத்திலுள்ள கல்வி நிலையங்கள் 
 தமிழ்நாடு உயர் கல்வி நிறுவனங்களின் பட்டியல்

குறிப்புகள்

வெளி இணைப்புகள் 

 http://annaihajiracollege.com 

மனோன்மணியம் சுந்தரனார் பல்கலைக்கழக இணைவுக்கல்லூரிகள்
திருநெல்வேலி மாவட்டத்திலுள்ள தனியார் கலைக் கல்லூரிகள்
கதிர் ஆனந்த்

கதிர் ஆனந்த் (D. M. Kathir Anand) என்பவர் ஓர் இந்திய அரசியல்வாதியும், 17வது நாடாளுமன்ற உறுப்பினரும் ஆவார். இவர்  2019 ஆம் ஆண்டு நடைபெற்ற மக்களவைத்  தேர்தலில், வேலூர் மக்களவைத் தொகுதியில், திராவிட முன்னேற்ற கழகம் வேட்பாளராகப் போட்டியிட்டு  தேர்ந்தெடுக்கப்பட்டார். இவர் காட்பாடி சட்டமன்ற உறுப்பினரும், திமுகவின் பொருளாளருமான துரைமுருகனின் மகனும் ஆவார்.

பாராளுமன்றத் தேர்தல்

மேற்கோள்கள் 

வேலூர் மாவட்ட மக்கள்
17வது மக்களவை உறுப்பினர்கள்
திராவிட முன்னேற்றக் கழக அரசியல்வாதிகள்
21-ஆம் நூற்றாண்டு இந்திய அரசியல்வாதிகள்
தமிழ்நாட்டைச் சேர்ந்த மக்களவை உறுப்பினர்கள்
18ஆவது மக்களவை உறுப்பினர்கள்
இரத்தனகோசின் இராச்சியம்

இரத்தனகோசின் இராச்சியம் (Rattanakosin Kingdom, ) என்பது தாய்லாந்து வரலாற்றில் அல்லது சியாமில் நான்காவதும், தற்போதைய தாய்லாந்தின் மரபுவழி ஆட்சி மையமும் ஆகும். இந்த இராச்சியம் பாங்காக்கைத் தலைநகராகக் கொண்டு 1782 ஆம் ஆண்டில் உருவாக்கப்பட்டது. இதன் காலம் 1932 இல் சியாம் புரட்சியை அடுத்து முடிவுக்கு வந்தது.

இரத்தனகோசின் இராச்சியத்தின் ஆதிக்கம் கம்போடியா, லாவோஸ், பர்மாவின் சான் மாநிலங்கள், மலாய் இராச்சியங்களின் சில பகுதிகள் வரை பரவியிருந்தது. இவ்விராச்சியம் சக்கிரி அரச மரபைச் சேர்ந்த முதலாம் இராமா (பிரா புத்தயோத்துஃபா சூலாலோக்) மன்னரால் நிறுவப்பட்டது.

பொது

இதன் முதல் பாதிக் காலகட்டத்தில் இராச்சியத்தின் அதிகாரம் பலப்படுத்தப்பட்டது. மியான்மர், வியட்நாம், லாவோசு நாடுகளுடன் இக்காலப்பகுதியில் அடிக்கடி மோதல்கள் இடம்பெற்று வந்தன. இரண்டாவது பாதியில், பிரித்தானியா, பிரான்சு ஆகிய குடியேற்றவாத வல்லரசுகளுடனான மோதல்கள் இடம்பெற்றன. இதன் போது சியாம் தென்கிழக்காசிய நாடுகளில் இவ்வல்லரசுகளின் பிடியின் வீழாத ஒரேயொரு நாடாகத் திகழ்ந்தது.

உள்நாட்டில் இரத்தனகோசின் இராச்சியம் மேற்கத்திய நாடுகளுடனான தொடர்புகளுடன் உருவாக்கப்பட்ட வரையறுக்கப்பட்ட எல்லைகளுடன்.ஒரு நவீன மையப்படுத்தப்பட்ட தேசிய நாடாக வளர்ந்தது. வெளிநாட்டு வர்த்தகத்தின் அதிகரிப்பு, அடிமை முறையை ஒழித்தல் மற்றும் வளர்ந்து வரும் நடுத்தர வர்க்கத்திற்கு முறையான கல்வியை விரிவுபடுத்துதல் ஆகியவற்றால் குறிப்பிடத்தக்க பொருளாதார மற்றும் சமூக முன்னேற்றம் ஏற்பட்டது. 

இருப்பினும், கணிசமான அரசியல் சீர்திருத்தங்களைச் செயல்படுத்தத் தவறியதால் 1932 ஆம் ஆண்டில் புரட்சி மேற்கொள்ளப்பட்டது. இதனையடுத்து, முழுமையான முடியாட்சி கைவிடப்பட்டு, அரசியலமைப்பு முடியாட்சி நாட்டில் ஏற்பட்டது.

மேற்கோள்கள்

 Greene, Stephen Lyon Wakeman. Absolute Dreams. Thai Government Under Rama VI, 1910–1925. Bangkok: White Lotus, 1999

மேலும் காண்க
 சயாம்

வெளி இணைப்புகள்

 
தாய்லாந்து வரலாறு
கம்போடிய வரலாறு
லாவோசின் வரலாறு
கெடா வரலாறு
மலேசிய வரலாறு
பதர் சயீத்

பதர் சயீத்  (Bader Sayeed 24 ஆகஸ்ட் 1946) ஓர் வழக்கறிஞர், தமிழக அரசியல்வாதி, இவர் 2006 ஆம் ஆண்டு முதல் 2011 ஆம் ஆண்டு வரை திருவல்லிக்கேணி தொகுதி சட்டமன்ற உறுப்பினராக அதிமுக சார்பாக போட்டியிட்டு தேர்ந்தெடுக்கப்பட்டார். மேலும் இவர் முன்னாள் முதல்வர் ஜெ. ஜெயலலிதா அவர்களின் பள்ளித் தோழி ஆவார்.

பிறப்பு
ரஷீத் அகமது சயீத் மற்றும் அஜீமா சயீத் தம்பதியருக்கு மகளாக 24 ஆகஸ்ட் 1946 ஆம் ஆண்டு சென்னையில் பிறந்தார்.

கல்வி
 இளங்கலை கலை பி.ஏ. (பொருளாதாரம்) 1966 ஆம் ஆண்டு சென்னை பல்கலைக்கழகத்தில் பயின்றார்.
 இளங்கலை சட்டம் - பி.எல். 1982 ஆம் ஆண்டு சென்னை பல்கலைக்கழகத்தில் பயின்றார்.

மேலும் சில 
 1991 - 1996 மாநில சிறுபான்மையினர் ஆணையம் - தமிழ்நாடு அரசு
 2001 ஆண்டு  வக்பு வாரிய தலைவர். 
 2004 ஆண்டு நடந்த நாடாளுமன்றத் தேர்தலில் அதிமுக சார்பில் தென்சென்னை தொகுதியில் போட்டியிட்டுத் தோல்வியடைந்தார். 
 2004 ஆண்டு  வக்பு வாரிய தலைவர்.
 2005 கூடுதல் அட்வகேட் ஜெனரல்  
 மாநில மகளிர் ஆணைய உறுப்பினர்
 எஸ்.ஐ.இ.டி கல்லூரி இணைச் செயலாளர் 
 2006ம் ஆண்டு முதல் 2011ம் ஆண்டு வரை திருவல்லிக்கேணி தொகுதி எம்.எல்.ஏ.வாக இருந்தார்.

ஆதாரம் 

இந்திய முஸ்லிம்கள்
சென்னை அரசியல்வாதிகள்
இந்திய முஸ்லிம் பெண்கள்
அனைத்திந்திய அண்ணா திராவிட முன்னேற்றக் கழக அரசியல்வாதிகள்
தமிழ்நாடு அரசியலில் பெண்கள்
ஒரு இந்தியன் பிரணயகதா (திரைப்படம்)

ஒரு இந்தியன் பிரணயகதா (Oru Indian Pranayakadha) இது 2013 ஆம் ஆண்டு வெளிவந்த ஒரு மலையாள மொழித்திரைப்படம் ஆகும். இப்படத்தில் பகத் பாசில், அமலா பால் ஆகியோர் நடித்துள்ளார்கள். இப்படத்திற்காக அமலா பாலுக்கு மூன்று விருதுகள் கிடைத்தன.

கதை
இந்தியாவிலிருந்து தத்துக்கொடுக்கப்பட்ட கனடா வாழ் மலையாளியான இராணி கார்டினர் என்ற கிருத்துவ பெண் (அமலா பால்) தனது தாய் தந்தையைத்தேடி இந்தியாவிற்கு வருகிறாள். அவளுக்கு உதவி செய்ய அரசியல்வாதியான சித்தார்தன் (பகத் பாசில்) முன்வருகிறார்.

தன் பூர்வீகம் தெரியாமல் பல இடங்களில் தேடி ஒரு வழியாக இராணியின் பிறப்பு பற்றி புகைவண்டி நிலையத்தில் சுமைதூக்கும் ஒருவரின் மூலம் தெரிந்துகொள்ளுகிறாள். இவளின் அப்பாவின் தந்தை ஒரு புகைவண்டி ஓட்டுனர், இவளின் அம்மாவின் அம்மா புகைவண்டி நிலையத்தில் எழுத்தராக உள்ளார். அப்போது அவர்களுக்கு ஒதுக்கப்பட்டுள்ள குடியிருப்புகளில் இருந்து படிக்கும்போது இருவரும் காதல் வயப்படுகிறார்கள். மேலும் முஸ்லிம் பையனும் இந்துவான பெண்ணும் இணைந்துவிடுகிறார்கள். அப்போது அப்பையனின் அப்பா புகைவண்டி விபத்தில் இறந்துவிடுகிறார். அதனால் அவர்களின் சொந்த ஊரான ராஜஸ்தான் சென்று விடுகிறார் இவளின் அப்பா. இவளின் அம்மா கல்யாணம் ஆகாமலேயே கர்ப்பமாகியிருப்பது கண்டு இவளின் பாட்டி சுமைதூக்குபவரின் சொந்த ஊருக்குச் சென்று குழந்தை பிறந்தவுடன் குழந்தையை சுமை தூக்குபவரிடம் கொடுத்து அனாதை விடுதில் கொடுக்கும்படி கூறிவிடுகிறார்கள். அங்கிருந்துதான் கனடாவிலிருந்து வந்த குழந்தையில்லா தம்பதிகள் இவளைதத் தத்தெடுத்து வளர்க்கிறார்கள். 

அம்மா ஒரு சித்தா மருத்துவர், துளசி (லட்சுமி கோபாலசாமி) என கண்டுபிடித்து அவரின் மருத்துவமனையிலேயே தங்குகிறாள். ஆனால் தான் அவர்களின் மகள் என்று சொல்லமுடியாமல் திரும்புகிறாள். ஏனெனில் இவள் தவறான முறையில் பிறந்தவள் என்பதாலும், இவளின் அப்பா வேறு ஒருவர் என்பதாலும் அவரைக் கண்டுபிடிக்க ராஜஸ்தான் செல்லுகிறாள். அங்கு இவளின் அப்பா ஆசாத் வேறு ஒரு பெண்ணை மணந்து கடைவைத்து வாழுகிறார். அவரிடமும் அவரின் மகள் என்று சொல்லவில்லை. கடைசியில் இந்தியாவிலிருந்து கனடாவிற்கு சென்றுவிடுகிறார். இரண்டு ஆண்டுகள் கழித்து வரும்போது சித்தார்தன் பெரிய அரசியல்வாதியாக ஆகியிருக்கிறார். இரண்டுபேரும் சேருகிறார்கள்.

மேற்கோள்கள்

மேலும் பார்க்க
 

2013 மலையாளத் திரைப்படங்கள்
இந்திய மலையாளத் திரைப்படங்கள்
1253

1253 (MCCLIII) பழைய யூலியன் நாட்காட்டியில் புதன்கிழமை ஆரம்பமான ஒரு சாதாரண ஆண்டாகும்.

நிகழ்வுகள்

ஐரோப்பா 
 சனவரி 18 – சைப்பிரசு மன்னர் முதலாம் என்றி இறந்தார்.
 சூலை – ஒல்லாந்தின் இரண்டாம் வில்லியம் பிளெமிசு இராணுவத்தை வெசுட்காப்பெல் சமரில் தோற்கடித்தார்.
 சூலை 6 – மின்Dஓகாசு லித்துவேனியாவின் ஒரேயொரு மன்னராக முடிசூடினார்.
 அக்டோபர் – ஒன்பது ஆன்டுகளுக்கு முன்னர் 1244 இல் புனித உரோமைப் பேரரசர் இரண்டாம் பிரடெரிக்கை பதவியில் இருந்து அகற்றும் பொருட்டு அங்கிருந்து வெளியேறிய திருத்தந்தை நான்காம் இனசென்ட் உரோமைக்குத் திரும்பினார்.
 இத்தாலிய நகர அரசுகளான செனோவாவிற்கும் வெனிசுக்கும் இடையே கடற்போர்கள் நிகழ்ந்தன. இது 1371 வரை நீடித்தது.
 மாக்னா கார்ட்டாவின் உண்மைத்தன்மையை உறுதிப்படுத்த இங்கிலாந்தின் மூன்றாம் என்றி ஆங்கிலேய பெருங்குடி மக்களையும் திருச்சபைத் தலைவர்களையும் சந்தித்தார்.

ஆசியா 
 ஏப்ரல் 28 – சப்பானியப் பௌத்தத் துறவி நித்திரன் தாமரை சூத்திரத்தை உண்மையான பௌத்தக் கொள்கையாகப் போதிக்கப்போவதாக அறிவித்தார்.
 மே – தத்தார்களை மதம் மாற்றுவதற்காக பிரான்சின் ஒன்பதாம் லூயி மன்னர் கான்ஸ்டண்டினோபில்லில் இருந்து ருப்ரூக்கைச் சேர்ந்த வில்லியம் என்பவரை மத்திய, கிழக்காசியாவிற்கு அனுப்பினார்.
 பகுதாது, கெய்ரோ மீது மங்கோலியப் பேரரசு தாக்குதலை நடத்தியது.
 மங்கோலியப் பேரரசு தலி இராச்சியத்தைக் (இன்றைய யுன்னானில்) கைப்பற்றி தனது பேரரசுடன் இணைத்துக் கொண்டது.

பிறப்புகள் 
 அமீர் குஸ்ராவ், இந்தியப் புலவர், புலமையாளர் (இ. 1325)

இறப்புகள் 
 ஆகத்து 11 – அசிசியின் புனித கிளாரா, இத்தாலியப் புனிதர் (பி. 1194)

மேற்கோள்கள்
கோவிந்தம்மாள் ஆதித்தனார் மகளிர் கல்லூரி

கோவிந்தம்மாள் ஆதித்தனார் மகளிர் கல்லூரி (Govindammal Aditanar College for Women) என்பது இந்தியாவின், தமிழ்நாட்டின், தூத்துக்குடி மாவட்டம், திருச்செந்தூரில்  ஒரு மகளிர் கல்லூரி ஆகும். இது மனோன்மணியம் சுந்தரனார் பல்கலைக்கழகத்துடன் இணைவுபெற்றுள்ளது. இங்கு கலை, அறிவியல் துறைகளில் இளங்கலை மற்றும் முதுகலை பட்டப்படிப்புகளையும், சான்றிதழ் படிப்புகளையும், கணிதத்தில் முனைவர் பட்ட ஆராய்ச்சி படிப்புகளையும் வழங்கிவருகிறது. 1987 ஆம் ஆண்டு சிவந்தி ஆதிதனரால்  நிறுவப்பட்ட இந்த கல்லூரியானது, அரசாங்கத்தின் நிதி உதவி இல்லாமல், ஆதித்தனார் கல்வி அறக்கட்டளையின்  நிதியில் செயல்படுகிறது.

மேலும் காண்க 

 இந்தியாவில் கல்வி 
 இந்தியாவில் படிப்பறிவு 
 தமிழ்நாடு உயர் கல்வி நிறுவனங்களின் பட்டியல்

குறிப்புகள்

வெளி இணைப்புகள் 

 

மனோன்மணியம் சுந்தரனார் பல்கலைக்கழக இணைவுக்கல்லூரிகள்
தூத்துக்குடி மாவட்டத்திலுள்ள தனியார் கலைக் கல்லூரிகள்
Pages using deprecated image syntax
தமிழ்நாட்டிலுள்ள மகளிர் பல்கலைக்கழகங்களும் கல்லூரிகளும்
ராகுல் தெவாத்தியா

ராகுல் தெவாத்தியா (பிறப்பு 20 மே 1993) ஒரு இந்திய கிரிக்கெட் வீரர் ஆவார். இவர் ஒரு இடது கை பேட்ஸ்மேனாக, தற்போது ரஞ்சி டிராபியில் ஹரியானா அணிக்காக விளையாடுகிறார்.

துடுப்பாட்டம்

ஹரியானா 
பன்சி லால் கிரிக்கெட் ஸ்டேடியத்தில் கர்நாடகாவுக்கு எதிராக 2013 டிசம்பர் 6 ஆம் தேதி 2013-14 ரஞ்சி டிராபியின் போது தெவாத்தியா ஹரியானாவுக்காக அறிமுகமானார். அவர் தனது இரண்டு தோற்றங்களில் மொத்தம் 17 ரன்கள் எடுத்தார். அவர் பிப்ரவரி 25, 2017 அன்று 2016–17 விஜய் ஹசாரே டிராபியில் ஹரியானாவின் பட்டியல் அ அணியில் அறிமுகமானார்.

இந்தியன் பிரீமியர் லீக் 
2014 இந்தியன் பிரீமியர் லீக்கிற்கு முன்பு ராஜஸ்தான் ராயல்ஸ் 10 லட்சத்திற்கு தெவாத்தியாவை வாங்கியது.

பிப்ரவரி 2017 இல், அவரை 2017 இந்தியன் பிரீமியர் லீக்கிற்காக கிங்ஸ் லெவன் பஞ்சாப் அணி 25 லட்சத்திற்கு வாங்கியது. ஜனவரி 2018 இல், 2018 ஐபிஎல் ஏலத்தில் டெல்லி டேர்டெவில்ஸ் அவரை வாங்கியது.

குறிப்புகள்

வெளி இணைப்புகள் 

 ESPN Cricinfo பக்கம்
 ஐபிஎல் பக்கம் 

வாழும் நபர்கள்
1993 பிறப்புகள்
இந்தியத் துடுப்பாட்டக்காரர்கள்
ஸ்னிப்பிங் டூல்

ஸ்னிப்பிங் கருவி என்பது விண்டோஸ் விஸ்டாவிலும், அதற்குப் பிறகு வந்த பதிப்புகளிலும் உள்ள திரைப்பிடிப்புக் கருவியாகும். இதில் படம் பிடித்த பிறகு, படத்தை இப்பயன்பாட்டிலிருந்தே திருத்த முடியும்.

விண்டோஸ் 10 அக்டோபர் பதிப்பில், இதற்கு மாற்றாக ஸ்னிப் & ஸ்கெட்ச் என்ற பயன்பாடு சேர்க்கப்பட்டது.

சான்றுகள்

மேற்கோள்கள்

விண்டோசு ஆக்கக்கூறுகள்
சான்று எதுவும் தரப்படாத கட்டுரைகள்
இந்திய அரசியல் அமைப்புச் சட்டப் பிரிவு 370 (3)

இந்திய அரசியல் அமைப்புச் சட்டப் பிரிவு 370 (3), இந்திய அரசியலமைப்பு சட்டம், பிரிவு 370-ஐ பொது அறிவிப்பின் மூலம், குறிப்பிட்ட நாளிலிருந்து நீக்குவதற்கும், அதில் மாற்றங்கள் செய்வதற்கும் இந்தியக் குடியரசுத் தலைவருக்கு அதிகாரம் வழங்குகிறது. . 

சட்டப்பிரிவு 370- குறித்து, குடியரசுத் தலைவர் பொது அறிவிப்பு வெளியிடுவதற்கு முன்னர் அரசியல் அமைப்புச் சட்டப் பிரிவு 370 (2) இல் குறிப்பிடப்பட்டுள்ளவாறு, ஜம்மு காஷ்மீர் அரசியலமைப்புச் சட்டமன்றத்தின் ஒப்புதலை அவசியமாக பெற்றிருக்க வேண்டும்.

குறிப்பு:சனவரி 1957-இல் ஜம்மு காஷ்மீர் சட்டமன்றம் நிறுவப்பட்ட பின்னர் ஜம்மு காஷ்மீர் அரசியலமைப்புச் சட்டமன்றம்  26 சனவரி 1957  அன்று கலைக்கப்பட்டது. எனவே ஜம்மு காஷ்மீர் அரசியலமைப்புச் சட்டமன்றத்தின் அதிகாரங்கள் தானாகவே ஜம்மு காஷ்மீர் சட்டமன்றத்திற்கு கிடைத்துவிடுகிறது.

இதனையும் காண்க
 ஜம்மு காஷ்மீர் சட்டமன்றம்
 இந்திய அரசியலமைப்பு சட்டம், பிரிவு 370
 இந்திய அரசியலமைப்புச் சட்டம், பிரிவு 35ஏ
 ஜம்மு காஷ்மீர் மறுசீரமைப்புச் சட்டம் 2019

மேற்கோள்கள்

இந்திய அரசியலமைப்புச் சட்டம்
ஜம்மு காஷ்மீர்
தென்னிந்திய முஸ்லீம் கல்வி சங்கம்

தென்னிந்திய முஸ்லீம் கல்வி சங்கம் (மியாசி) (The Muslim Educational Association of Southern India (MEASI),)  முன்னதாக முஹம்மதன் கல்வி சங்கம் மற்றும் முஹம்மதன் கல்வி மாநாட்டு குழுமம் என்றும் அழைக்கப்பட்டது. இது முஸ்லிம் இளைஞர்களின் கல்விக்காக பாடுபடும் ஒரு அறக்கட்டளையாக உருவாக்கப்பட்டது.

தோற்றம்
1901 டிசம்பர் 28 அன்று மெட்ராஸில் நடைபெற்ற முஸ்லீம் கல்வி மாநாட்டின் ஆண்டு அமர்வுக்குப் பிறகு சர் சையத் அகமது கானின் கனவுத்திட்டத்தினை நிறைவேற்றும் வகையில் இச்சங்கம் நிறுவப்பட்டது.

1902 ஆம் ஆண்டு முஸ்லிம்களால் உருவாக்கப்பட்ட முஹம்மதன் கல்வி சங்கம், 1860 ஆம் ஆண்டின் (XXI) சங்க சட்டத்தின் கீழ் பதிவு செய்யப்பட்டது.

தென்னிந்திய முஸ்லீம் கல்வி சங்க நிறுவன உறுப்பினர்கள்
இச்சங்கம் கீழ்க்கண்டவர்களை நிறுவனர்களாக கொண்ட ஆரம்பிக்கப்பட்டது.

 ஹமீத் ஹஸ‌ன் சேட் சாகிப் (வழக்கறிஞர்)
 நவாப் சையத் முகமது பகதூர்
 நீதிபதி சர் அப்துர் ரகீம்
 சர் முகமது ஹபீபுல்லா
 கான் பகதூர் முஹம்மது உஸ்மான்
 திருச்சி ஜமால் முகமது
 மலாங் அகமது பாட்சா
 நவாப் . சி. அப்துல் ஹக்கீம் சாகிப்
 காயிதே-மில்லத் முஹம்மது இஸ்மாயில்

ஆதாரங்கள்

இந்தியாவில் உள்ள இசுலாமியக் கல்லூரிகள்
ஜீனத் ஷர்புதின்

ஜீனத் ஷர்புதின்  (Zeenath Sheriffdeen) ஓர் தமிழக அரசியல்வாதி, இவர் 1991 ஆம் ஆண்டு முதல் 1996 ஆம் ஆண்டு வரை சேப்பாக்கம் (சட்டமன்றத் தொகுதி) சட்டமன்ற உறுப்பினராக இந்திய தேசிய காங்கிரசு சார்பாக போட்டியிட்டு தேர்ந்தெடுக்கப்பட்டார்.

ஆதாரம் 

இந்திய முஸ்லிம்கள்
சென்னை அரசியல்வாதிகள்
இந்திய முஸ்லிம் பெண்கள்
தமிழ்நாடு அரசியலில் பெண்கள்
ஹசன் அலி

ஹசன் அலி (K. Hussan Ali) ஓர் தமிழக அரசியல்வாதி, இவர் 2006 ஆம் ஆண்டு முதல் 2011 ஆம் ஆண்டு வரை இராமநாதபுரம் (சட்டமன்றத் தொகுதி) சட்டமன்ற உறுப்பினராக இந்திய தேசிய காங்கிரசு சார்பாக போட்டியிட்டு தேர்ந்தெடுக்கப்பட்டார்.,

பிறப்பும் கல்வியும்
குத்தூஸ் என்பவருக்கு மகனாக பிறந்த இவர் , சென்னை கிறித்துவக் கல்லூரியில் 1967 ஆம் ஆண்டு பி.ஏ பயின்றுள்ளார்.

தொழில்
மாணிக்க வியாபாரம் மற்றும் தேங்காய் வியாபாரமும் செய்து வருகின்றார்.

சட்டமன்ற உறுப்பினராக

ஆதாரம் 

இந்திய முஸ்லிம்கள்
இந்திய தேசிய காங்கிரஸ் அரசியல்வாதிகள்
13 ஆவது தமிழ்நாடு சட்டமன்ற உறுப்பினர்கள்
காமராஜ் கல்லூரி

காமராசர் கல்லூரி (Kamaraj College) என்பது தமிழ்நாட்டின், தூத்துக்குடி மாவட்டம், தூத்துக்குடி நகரில் அமைந்துள்ள மிகப் பழமையான மற்றும் புகழ்பெற்ற கலை மற்றும் அறிவியல் கல்லூரிகளில் ஒன்றாகும். இது 1966 ஆம் ஆண்டில்  தூத்துக்குடி கல்வி சங்கத்தால் நிறுவப்பட்டது. இக்கல்லூரி திருநெல்வேலி மனோன்மணியம் சுந்தரனார் பல்கலைக்கழகத்துடன் இணைக்கப்பட்டுள்ளது மற்றும் தேசிய தர மதிப்பீட்டு குழுவினர் (NAAC) ஆல் 3.31 CGPA உடன் 'A+' கிரேடு அங்கீகாரம் பெற்றுள்ளது. இக்கல்லூரி ஆராய்ச்சி சார்ந்தும் மற்றும் வணிகம், கலை மற்றும் அறிவியலில் பல்வேறு படிப்புகளை வழங்குகிறது.

பாட திட்டங்கள் 
கல்லூரி அதன் மாணவர்களுக்கு பலவிதமான படிப்புகளை வழங்குகிறது.

இளங்கலை துறைகள்

* 2023-2024 கல்வி ஆண்டிலிருந்து

முதுகலை துறைகள்

* 2023-2024 கல்வி ஆண்டிலிருந்து

ஆராய்ச்சி துறைகள்

* 2023-2024 கல்வி ஆண்டிலிருந்து

துறைகள்

கலை மற்றும் வாழ்வியல் 

 தமிழ்
 ஆங்கிலம்
 குற்றவியல் மற்றும் போலீஸ் நிர்வாகம்

வணிகம் 

 வணிகவியல்
 வங்கி மற்றும் நிதியியல்
 நிறுவன செயலரியல்
 வணிக மேலாண்மை
 பொருளாதாரம்

அறிவியல் 

 கணினி அறிவியல
 கணிதம்
 நுண்ணுயிரியல்
 வேதியியல்
 இயற்பியல்
 விலங்கியல்
 தாவரவியல்
 காட்சி தொடர்பியல்

அங்கீகாரம் 
இக்கல்லூரியை பல்கலைக்கழக மானியக் குழு (யுஜிசி) மற்றும் அகில இந்திய தொழில்நுட்ப கல்வி கவுன்சில் (ஏஐசிடிஇ) அங்கீகரித்துள்ளன.

முன்னாள் மாணவர்கள் 
காமராஜர் கல்லூரியில் தேர்ச்சி பெறும் அனைத்து மாணவர்களும் தானாகவே அந்தந்த துறை முன்னாள் மாணவர் சங்கத்தில் உறுப்பினர்களாகி விடுகிறார்கள். கல்லூரி ஒரு செழிப்பான முன்னாள் மாணவர்களின் சங்கம் செயல்படுகிறது. ஆண்டுதோறும் அக்டோபரில் கல்லூரி வளாகத்தில் பல்வேறு நிகழ்வுகள் மற்றும் போட்டிகளுடன் ஒரு வருடாந்தர முன்னாள் மாணவர் சந்திப்பு நடைபெறுகிறது. முன்னாள் மாணவர் உறுப்பினர்கள் மாணவர் வேலை வாய்ப்பு மற்றும் வணிக அடைகாக்கும் நடவடிக்கைகளில் தங்கள் ஆதரவை வழங்குகிறார்கள்

குறிப்பிடத்தக்க முன்னாள் மாணவர்கள்:

திரு. ஜி.கே. அருண் சுந்தர் தயாளன் IAS, அரசு நிதித்துறை செயலாளர் மற்றும் இயக்குநர் -ELCOT

டாக்டர். டி. சண்முகராஜ், விஞ்ஞானி, தேசிய கடலோர ஆராய்ச்சி மையம், MoES, GOI.

டாக்டர். ரெஜிவா அபிசேகரராஜ், விஞ்ஞானி DRDO, பாதுகாப்பு அமைச்சகம், விசாகப்பட்டினம்.

டாக்டர். ஜே. ஏ. ஜான்சன், விஞ்ஞானி, இந்திய வனவிலங்கு நிறுவனம்.

டாக்டர். P. பொன் சதீஷ் குமார், PD ஆராய்ச்சியாளர், தென் கொரியா.

திரு. முத்துக்குமார் மகாலிங்கம், நிர்வாக இயக்குநர், ஸ்ரீ குமரன் சூப்பர் ஸ்டோர்ஸ், பொள்ளாச்சி.

திரு.பி. ஜெகன் பெரியசாமி, மேயர், தூத்துக்குடி.

டாக்டர். ஆண்டனி ஜீவ ராஜன், நாசாவின் விஞ்ஞானி.

குறிப்புகள்

வெளி இணைப்புகள் 

 http://www.kamarajcollege.ac.in/

மனோன்மணியம் சுந்தரனார் பல்கலைக்கழக இணைவுக்கல்லூரிகள்
தூத்துக்குடி மாவட்டத்திலுள்ள தனியார் கலைக் கல்லூரிகள்
ஐசோபியூட்டைல்பென்சீன்

ஐசோபியூட்டைல்பென்சீன் (Isobutylbenzene) என்பது C10H14 என்ற மூலக்கூற்று வாய்ப்பாட்டை உடைய வேதிச் சேர்மம் ஆகும்.  இது ஐபுபுரூபன் என்ற மருந்தின் தொழிலக தயாரிப்பில் பயன்படுகிறது. 

இது ஒரு நிறமற்ற, தீப்பற்றக்கூடிய திரவம் ஆகும். மேலும் சுவாசத்தின் போது எரிச்சலூட்டக்கூடிய பண்பையும் பெற்றுள்ளது.

மேற்கோள்கள் 

பென்சீன் வழிப்பொருட்கள்
C4-பென்சீன்கள்
ஜெயா அருணாச்சலம்

ஜெயா அருணாச்சலம் (Jaya Arunachalam) ஒரு இந்திய சமூக சேவகியும் உழைக்கும் மகளிர் அமைப்பு என்ற அரசு சாரா தொண்டு நிறுவனத்தின் நிறுவனரும் ஆவார். இந்நிறுவனம் இந்திய நாட்டின் தமிழ்நாடு மாநிலத்தில் அமைந்து விளிம்பு நிலை மகளிரின் மேம்பாட்டிற்காக பாடுபட்டு வரும் நிறுவனம் ஆகும். 1978 ஆம் ஆண்டில் தொடங்கப்பட்ட இந்நிறுவனத்தின் மூலமாக தனது செயல்பாட்டை ஏழை உழைக்கும் பெண்களை ஒருங்கிணைத்து அவர்களுக்கு நுண் கடன்களை வங்கிகள் மூலமாகப் பெற்றுத் தந்து, சிறிய அளவிலான சுய தொழில் தொடங்க உதவிகள் செய்தார்.

இவர் 1935 ஆம் ஆண்டு பிப்ரவரி 8 ஆம் நாள் தமிழ்நாட்டில் ஒரு பிராமணக் குடும்பத்தில் பிறந்தார். பொருளியல் மற்றும் புவியியல் பாடங்களில் தனது முதுகலைப் பட்டங்களைப் பெற்றார். இவர் உரோமில் செயல்பட்டு வரும் சர்வதேச மேம்பாட்டிற்கான சபையின் நிர்வாகக் குழுவில் உறுப்பினராக இருந்தார். இந்தப் பதவியில் இருந்த முதல் தெற்காசியப் பெண்மணி இவரேயாவார்.

விருதுகள் 
விட்டல் வாய்சஸ் என்ற அமைப்பிடமிருந்து பொருளாதார மேம்பாட்டிற்கான உலக தலைமைத்துவ விருதினைப் பெற்றார். கலிபார்னியாவின் கிளைய்ஸ்ட்மென் அறக்கட்டளையிடமிருந்து சர்வதேச செயற்பாட்டாளர் விருதினை 2003 ஆம் ஆண்டில் பெற்றார். மேலும், இந்திய தேசிய விழிப்புணர்வு அமைப்பினரால் வழங்கப்படும் ராஷ்ட்ரிய ஏக்தா விருதினையும் பெற்றார். இந்திய அரசானது இவருக்கு 1987 ஆம் ஆண்டில், நாட்டின் குடிமக்களுக்கு வழங்கப்படும் நான்காவது உயரிய விருதான பத்மசிறீ விருதினை வழங்கியது. 2009 ஆம ஆண்டில் ஜம்னாலால் பஜாஜ் விருதினைப் பெற்றார். 2010 ஆம் ஆண்டில் காட்பிரே தேசிய துணிவாளர் விருதுகள் அமைப்பு இவரை சமூக சேவைக்கான வாழ்நாள் சாதனையாளர் விருதுக்குத் தேர்ந்தெடுத்தது. இந்த விருதானது சமூக மேம்பாட்டிற்காக தனது வாழ்வை சுயநலமின்றி செலவழித்த தனிநபர்களை அங்கீகாரம் செய்யும் விதமாக வழங்கப்படுகிறது.

மேற்கோள்கள்

இந்திய சமூகசேவகர்கள்
1935 பிறப்புகள்
2019 இறப்புகள்
பத்மசிறீ விருது பெற்ற தமிழர்கள்
ஜம்னாலால் பஜாஜ் விருது பெற்றவர்கள்
சம்மு காசுமீர் அரசியலமைப்புச் சட்டமன்றம்

ஜம்மு காஷ்மீர் அரசியலமைப்புச் சட்டமன்றம் (Constituent Assembly of Jammu and Kashmir) ஜம்மு காஷ்மீர் மாநிலத்திற்கான அரசியலமைப்பை உருவாக்குவதற்கு 1951-இல் மக்களால் தேர்ந்தெடுக்கப்பட்ட பிரதிநிதிகளைக் கொண்ட அரசியல் அமைப்புச் சட்டமன்றம் ஆகும். ஜம்மு காஷ்மீர் மாநிலத்திற்கான அரசியலமைப்பு சட்டம்17 நவம்பர் 1956-இல் இயற்றிய பிறகு, இந்த அரசியலமைப்பு சட்டமன்றம் 26 சனவரி 1957 அன்று கலைக்கப்பட்டு, ஜம்மு காஷ்மீர் சட்டமன்றம் உருவானது

இதனையும் காண்க
 ஜம்மு காஷ்மீர் சட்டமன்றம்
 ஜம்மு காஷ்மீர் வரலாறு
 ஜம்மு காஷ்மீர் இராச்சியம்
 ஜம்மு காஷ்மீர்
 சம்மு காசுமீர் சட்டமன்றத் தேர்தல், 2014
 ஜம்மு காஷ்மீர் மறுசீரமைப்புச் சட்டம் 2019

மேற்கோள்கள்

 The Constitution of Jammu and Kashmir, 1956 
சம்மு காசுமீரின் வரலாறு 
ஜம்மு காஷ்மீர்
அஸ்மா பின்த் அபூபக்கர் (ரலி)

அஸ்மா பின்த் அபூபக்கர் (ரலி) (Asmā' bint Abi Bakr , அரபு: أسماء بنت أبي بكر) அவர்கள் அபூபக்கர் சித்திக் (ரலி) மற்றும் குதைலா பின் அப்துல் உஜ்ஜா அவர்களுடைய மூத்த மகளும் அப்துல்லாஹ் இப்னு அபூபக்கர் (ரலி) உடைய உடன் பிறந்த சகோதரியும் ஆவார்.   

ஜூபைர் இப்னு அவ்வாம் (ரலி) அவர்களை மணந்த அஸ்மா பின்த் அபூபக்கர் (ரலி)க்கு அப்துல்லாஹ் இப்னு ஜூபைர் (ரலி) 
என்ற மகன் உண்டு.

முஹம்மது நபிகளார், அபூபக்கருடன் ஹிஜ்ரத் பயணம் மேற்கொண்ட போது, தவ்ர் குகையில் தங்கியிருந்தார்கள். அப்போது இருவருக்குமான உணவு வழங்கும் பொருப்பையும், தகவல் சேகரிக்கும் பொருப்பையும் இவரிடம் வழங்கியிருந்தார்கள்.

மேற்கோள்கள்

நபித்தோழியர்